'Môregloed' in MP3-formaat – Maroela Media se Koöperasie
Tuis › Allerlei › 'Môregloed' in MP3-formaat
Dié radiostorie gaan jou laat lag, huil en naels kou
Die verhaal van Môregloed draai rondom 'n ma, Aletta de Jongh, en haar dogter, Elmari Neethling, wat ná 22 jaar herenig word en die pad saam begin loop. Aletta kook om aan die lewe te bly en Elmari begin 'n nuwe hoofstuk deur 'n laventelplaas en kleuterskool oop te maak. Die skoolhoof is die knap Patricia de Villiers van Eersterus wie se seun Anton in die Baviaanspoort-gevangenis is. En dan is daar natuurlik die man wat Aletta se huwelik destyds op die rotse laat beland het, Theuns Malan.
Aletta kuier gereeld by Griet Kotze in die Joos Becker Karavaanpark by die Wonderboom-Junction, Pretoria. Griet se groot droom is om Maggie, haar dogtertjie huis toe te bring. Dit is hier waar die storie begin... maar waar die verlede hulle inhaal.
Joe, skepper van dié drama, meen Môregloed het 'n skeppie van alles. "Die stryd om te oorleef, terugslae, vasbyt, deernis, die hoop en seer rakende pleegsorg, kinderontvoering, die vernietigende uitwerking van dwelms, moord en genoeg spanning. En in dié proses is almal maar net inherent op soek na 'n beter môre!"
Jy kan nou dié spanningsvolle radiodrama deel maak van jou luistergenot-versameling!
Die stel bestaan uit 120 digitale klanklêers (MP3's); een vir elke episode. Alles word saam afgelaai in een 724 MB ZIP-lêer.